  Анжелика Тихонова корреспондент Удмуртиын 1 сюрс 120 адями «Донорлэн сюлэмыз» («Сердце донора») акцие пыриськиз. Со сярысь элькунысь тазалыкез утёнъя министерстволэн пресс-службаез ивортэ. 21-тӥ куартолэзе акцие Ижкарысь техникая университетысь 90 студентъёс но дышетӥсьёс пыриськизы. Ужрад улсын «Тазалыклэн арезлэн» волонтёръёсыз вань доноръёслы горд лентаос люкылӥзы. Вирзэс сётэмзы бере вань мылкыд карисьёс лентазэс нимысьтыз боксэ куштыны быгатӥзы, озьы соос вир сётон шоры умой учкемзэс возьмато. Матысь нуналъёсы акциос ортчозы: 23-тӥ куартолэзе (7 часысен 11 часозь Кезысь ёрос эмъюртын); 27-тӥ куартолэзе (9 часысен 12 часозь Удмурт кун университетлэн 7-тӥ корпусэзлэн здравпунктаз); 30-тӥ куартолэзе (7 часысен 11 часозь Шарканысь ёрос эмъюртын). Пусъём, «Донорлэн сюлэмыз» ужрад 2019-тӥ арын 14-тӥ инвожоозь кыстӥськоз. Донорлэн дунневыл нуналаз акци Киров нимо паркын шулдыръяськонэн йылпумъяськоз. Удмуртиысь вир басьтӥсь вань станциосысь люкам горд лентаос нимысьтыз композицилэн люкетэз луозы.  Удмуртиысь ляб адӟись 80 адямилы Мерлыко утетъя фондлэн элькунъя ёзэтэз пыр нимысьтыз аудиоплееръёс сётозы. Тегъёс: Ижкар Удмуртия Тазалык доноръёс Тазалыклэнарез  